CELEX: 62009CN0351
Language: el
Date: 2009-08-28 00:00:00
Title: Υπόθεση C-351/09: Προσφυγή της Επιτροπής των Ευρωπαϊκών Κοινοτήτων κατά της Δημοκρατίας της Μάλτας που ασκήθηκε στις 28 Αυγούστου 2009

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/45
            
         Προσφυγή της Επιτροπής των Ευρωπαϊκών Κοινοτήτων κατά της Δημοκρατίας της Μάλτας που ασκήθηκε στις 28 Αυγούστου 2009
   (Υπόθεση C-351/09)
   2009/C 267/77
   Γλώσσα διαδικασίας:η αγγλική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: S. Pardo Quintillán και K. Xuereb)
   
      Καθής: Δημοκρατία της Μάλτας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να κρίνει ότι η Δημοκρατία της Μάλτας,
               
                           α)
                        
                        
                           παραλείποντας να καταρτίσει προγράμματα παρακολουθήσεως των εσωτερικών επιφανειακών υδάτων και να τα θέσει σε εφαρμογή σύμφωνα με το άρθρο 8, παράγραφοι 1 και 2, της οδηγίας 2000/60/ΕΚ (1),
                        
                     
                           β)
                        
                        
                           μη τηρώντας επίσης την υποχρέωση υποβολής συνοπτικών εκθέσεων περί των προγραμμάτων παρακολουθήσεως των εσωτερικών επιφανειακών υδάτων σύμφωνα με το άρθρο 15, παράγραφος 2, της οδηγίας αυτής,
                        
                     παρέβη τα άρθρα 8 και 15 της οδηγίας αυτής·
            
         
               —
            
            
               να καταδικάσει τη Δημοκρατία της Μάλτας στα δικαστικά έξοδα.
            
         
      Λόγοι και κύρια επιχειρήματα
   
   Κατά το άρθρο 15, παράγραφος 2, της οδηγίας, η λήξη της προθεσμίας υποβολής των συνοπτικών εκθέσεων περί των προγραμμάτων παρακολουθήσεως των καθορίστηκε στις 22 Μαρτίου 2007. Περαιτέρω, η υποχρέωση υποβολής της συνοπτικής εκθέσεως περί της παρακολουθήσεως των εσωτερικών υδάτων είναι ανεξάρτητη της υποχρεώσεως υποβολής του πρώτου σχεδίου διαχειρίσεως λεκάνης απορροής ποταμού. Μέχρι σήμερα, δεν είναι διαθέσιμη η συνοπτική έκθεση περί των προγραμμάτων παρακολουθήσεων των επιφανειακών υδάτων. Κατά συνέπεια, η Επιτροπή φρονεί ότι η Δημοκρατία της Μάλτας παρέβη τις υποχρεώσεις που υπέχει από το άρθρο 15, παράγραφος 2, της οδηγίας.
   Επιπλέον, λαμβανομένου υπόψη των προαναφερθέντων πληροφοριακών στοιχείων που προσκόμισε η Δημοκρατία της Μάλτας, και ελλείψει πληροφοριών σχετικά με τη συνοπτική έκθεση περί της παρακολουθήσεως των επιφανειακών υδάτων την οποία πρέπει να υποβάλει η Δημοκρατία της Μάλτας, η Επιτροπή θεωρεί, συνεπώς, ότι η Δημοκρατία της Μάλτας παρέλειψε, μέχρι σήμερα, να καταρτίσει τα προγράμματα παρακολουθήσεως των εσωτερικών επιφανειακών υδάτων και να τα θέσει σε εφαρμογή σύμφωνα με το άρθρο 8, παράγραφοι 1 και 2, της οδηγίας. Τα προγράμματα αυτά είναι ουσιώδη για την κατάρτιση συνεκτικής και συνολικής εικόνας της κατάστασης των υδάτων σε κάθε περιοχή λεκάνης απορροής ποταμού (2).
   
      (1)  Οδηγία 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (ΕΕ L 327, σ. 1).
   
      (2)  Άρθρο 8, παράγραφος 1, της οδηγίας 2000/60/CE.